PATVIRTINTA

Molėtų rajono savivaldybės tarybos

2021 m. d. sprendimu Nr.B1-

**MOLĖTŲ RAJONO SAVIVALDYBĖS METŲ KULTŪROS DARBUOTOJO VARDO SUTEIKIMO IR PREMIJOS SKYRIMO NUOSTATAI**

**I SKYRIUS**

**BENDROSIOS NUOSTATOS**

1. Molėtų rajono savivaldybės metų kultūros darbuotojo (toliau – Metų kultūros darbuotojas) vardo suteikimo ir premijos skyrimo nuostatai (toliau – Nuostatai) reglamentuoja Metų kultūros darbuotojo vardo suteikimo kriterijus ir Metų kultūros darbuotojo premijos (toliau – Premija) skyrimo tvarką.

2. Metų kultūros darbuotojo vardo suteikimo ir Premijos skyrimo tikslas – įvertinti Molėtų rajono savivaldybės (toliau – Savivaldybė) kultūros darbuotojų profesinės veiklos rezultatus ir skatinti juos kūrybinei iniciatyvai.

3. Metų kultūros darbuotojo vardas suteikiamas ir Premija skiriama kultūros darbuotojams už reikšmingiausius pastarųjų dvejų metų nuopelnus profesinėje veikloje, aktyvų bendruomenės narių įtraukimą į kultūrinę veiklą.

 4. Kasmet skiriamos Premijos darbuotojams, dirbantiems Molėtų rajono savivaldybės kultūros įstaigose ir priskiriamiems kultūros ir meno darbuotojams, vadovaujantis Pavyzdiniu kultūros ir meno darbuotojų pareigybių sąrašu, nurodytu Valstybės ir savivaldybių įstaigų kultūros ir meno darbuotojų veiklos vertinimo tvarkos aprašo, patvirtinto Lietuvos Respublikos kultūros ministro 2017 m. rugsėjo 19 d. įsakymu Nr. ĮV-948 „Dėl Valstybės ir savivaldybių įstaigų kultūros ir meno darbuotojų veiklos vertinimo tvarkos aprašo patvirtinimo“ 1 priede.

5. Premiją steigia Molėtų rajono savivaldybės taryba (toliau – Savivaldybės taryba). Premijos dydis – 25 BSI (bazinės socialinės išmokos dydis).

6. Premija Molėtų rajono savivaldybės administracijos direktoriaus įsakymu skiriama išsavivaldybės lėšų vadovaujantis Molėtų rajono savivaldybės strateginiu veiklos planu.

**II SKYRIUS**

**KANDIDATŲ METŲ KULTŪROS DARBUOTOJO VARDUI IR PREMIJAI GAUTI SUTEIKIMO KRITERIJAI**

7. Vertinamos veiklos sritys:

7.1. bendruomenių kultūrinių poreikių ugdymas, aktyvus bendruomenės narių įtraukimas į kultūrinę veiklą;

7.2. krašto tradicijų puoselėjimas, išsaugojimas ir sklaida, etninės kultūros plėtra;

7.3. dainų švenčių tradicijos išsaugojimas, mėgėjų meno puoselėjimas;

7.4. profesionalaus meno puoselėjimas ir sklaida;

7.5. istorinės atminties įamžinimas;

7.6. bendruomenės švietimas ir informacinių poreikių tenkinimas;

7.7. profesinės ir (arba) mokslinės veiklos reikšmingumas, aktualumas, inovatyvumas;

 7.8. indėlis į profesinės veiklos tobulinimą, pilietinis aktyvumas.

8. Veiklos vertinimo kriterijai:

 8.1.pasiekimai regioniniuose, respublikiniuose ir tarptautiniuose konkursuose, festivaliuose, kituose renginiuose;

2

 8.2. inicijuoti ir suorganizuoti reikšmingi renginiai;

 8.3. parengtos ir įgyvendintos reikšmingos ekspozicijos, parodos, plenerai, kūrybinės stovyklos;

8.4. parengti ir išleisti kultūros, meno, mokslo leidiniai;

8.5. parengtos ir įgyvendintos inovatyvios kultūrinės edukacijos;

8.6. parengtos kvalifikacijos tobulinimo programos, vesti kvalifikacijos tobulinimo seminarai, viešos paskaitos bendruomenėms, autentiškos patirties sklaida, dalyvavimas nacionaliniuose, tarptautiniuose projektuose, eksperimentinėje bei mokslo tiriamojoje veikloje (draugijos, asociacijos, ekspertų komisijos, konsultacijos, straipsniai ir kt.);

8.7. sukurti reikšmingi meno kūriniai;

8.8. aktyvi ir kūrybiška veikla įstaigos bendruomenėje.

**III SKYRIUS**

**METŲ KULTŪROS DARBUOTOJO VARDO SUTEIKIMO IR PREMIJOS SKYRIMO TVARKA**

 9. Kandidatūras Metų kultūros darbuotojo vardui ir Premijai gauti turi teisę siūlyti Molėtų rajono savivaldybės meras, tarybos nariai, administracija, kultūros įstaigų bendruomenės, vietos bendruomenei atstovaujančios asociacijos.

 10. Premija teikiama nuo 2022 m. kas dveji metai.

 11. Kandidatūros raštu (pagal Nuostatų 1 priede pateiktą formą) teikiamos Savivaldybės administracijos Kultūros ir švietimo skyriui iki kovo 15 d. nuo 2022 m. kas dveji metai.

 12. Kartu su teikimu būtina pateikti kandidato sutikimą dėl asmens duomenų tvarkymo (pagal Nuostatų 2 priede pateiktą formą).

 13. Kandidatūras svarsto Metų kultūros darbuotojo vardo suteikimo ir Premijos skyrimo komisija (toliau – Komisija), patvirtinta Savivaldybės administracijos direktoriaus 5 metams iš ne mažiau kaip 5 narių. Komisijos nariais negali būti Savivaldybės tarybos nariai.

 14. Komisijos darbas organizuojamas pagal Savivaldybės administracijos direktoriaus patvirtintą Komisijos darbo reglamentą.

 15. Komisija svarsto ir vertina pateiktas kandidatūras, atitinkančias bent vieną veiklos sritį ir bent 2 veiklos vertinimo kriterijus, pagal Komisijos darbo reglamentu nustatytą kriterijų vertinimo tvarką.

 16. Komisijos sprendimas dėl Metų kultūros darbuotojo vardo suteikimo ir Premijos skyrimo priimamas iki kovo 31 d. nuo 2022 m. kas dveji metai.

 17. Komisijos sprendimai įforminami protokolu. Protokolą pasirašo Komisijos pirmininkas ir sekretorius.

 18. Sprendimą dėl Premijos skyrimo priima Savivaldybės administracijos direktorius, atsižvelgdamas į Komisijos teikimą.

 19. Metų kultūros darbuotojo vardas suteikiamas ir Premija skiriama Savivaldybės administracijos direktoriaus įsakymu ir teikiama Kultūros dienos proga.. Kartu su Premija įteikiamas Savivaldybės mero pasirašytas Metų kultūros darbuotojo nominacijos diplomas.

 20. Komisija užtikrina, kad jos vykdomas asmens duomenų tvarkymas atitiktų Lietuvos Respublikos asmens duomenų teisinės apsaugos įstatymo nuostatas.

 21. Metų kultūros darbuotojo vardas ir Premija tam pačiam kultūros darbuotojui teikiama vieną kartą.

 22. Informacija apie Metų kultūros darbuotojo vardo suteikimą ir Premijos skyrimą skelbiama Molėtų rajono savivaldybės interneto svetainėje, kitose žiniasklaidos priemonėse.

**IV SKYRIUS**

**BAIGIAMOSIOS NUOSTATOS**

3

23. Nuostatai keičiami, papildomi ar pripažįstami netekusiais galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Molėtų rajono savivaldybės

 Metų kultūros darbuotojo vardo

 suteikimo ir premijos skyrimo nuostatų

 1 priedas

**REKOMENDACIJA METŲ KULTŪROS DARBUOTOJO VARDUI IR PREMIJAI GAUTI**

1. Vardas ir pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Darbovietė, pareigos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Elektroninio pašto adresas, telefono numeris\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Veikla, atitinkanti veiklos sritis ir kriterijus:

|  |  |  |
| --- | --- | --- |
| Eil. Nr. | Vertinamos veiklos sritys | Nuorodos |
| 1 | Bendruomenių kultūrinių poreikių ugdymas, aktyvus bendruomenės narių įtraukimas į kultūrinę veiklą. |  |
| 2 | Krašto tradicijų puoselėjimas, išsaugojimas ir sklaida, etninės kultūros plėtra. |  |
| 3 | Dainų švenčių tradicijos išsaugojimas, mėgėjų meno puoselėjimas. |  |
| 4 | Profesionalaus meno puoselėjimas ir sklaida. |  |
| 5 | Istorinės atminties įamžinimas. |  |
| 6 | Bendruomenės švietimas ir informacinių poreikių tenkinimas. |  |
| 7 | Profesinės ir (arba) mokslinės veiklos reikšmingumas, aktualumas, inovatyvumas. |  |
| 8 | Indėlis į profesinės veiklos tobulinimą, pilietinis aktyvumas |  |
| Eil. Nr. | Veiklos vertinimo kriterijai | Nuorodos |
| 1 | Pasiekimai regioniniuose, respublikiniuose ir tarptautiniuose konkursuose, festivaliuose, kituose renginiuose. |  |
| 2 | Inicijuoti ir suorganizuoti reikšmingi renginiai. |  |
| 3 | Parengtos ir įgyvendintos reikšmingos ekspozicijos, parodos, plenerai, kūrybinės stovyklos. |  |
| 4 | Parengti ir išleisti kultūros, meno, mokslo leidiniai. |  |
| 5 | Parengtos ir įgyvendintos inovatyvios kultūrinės edukacijos. |  |
| 6 | Parengtos kvalifikacijos tobulinimo programos, vesti kvalifikacijos tobulinimo seminarai, viešos paskaitos bendruomenėms, autentiškos patirties sklaida, dalyvavimas nacionaliniuose, tarptautiniuose projektuose, eksperimentinėje bei mokslo tiriamojoje veikloje (draugijos, asociacijos, ekspertų komisijos, konsultacijos, straipsniai ir kt.). |  |
| 7 | Sukurti reikšmingi meno kūriniai. |  |
| 8 | Aktyvi ir kūrybiška veikla įstaigos bendruomenėje. |  |

**PASTABA. Rekomendacijos apimtis – ne daugiau kaip 1 A4 formato lapas. Rekomendacijoje pateikiama informacija apie kandidato pasiekimus pagal veiklos vertinimo sritį/is ir kriterijus. Gali būti pateiktos nuorodos į interneto svetaines ar socialinius tinklus.**

Įstaigos, organizacijos vadovas

(Vardas, pavardė, parašas)

20 m. mėn. d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Molėtų rajono savivaldybės

 Metų kultūros darbuotojo vardo suteikimo

 ir premijos skyrimo nuostatų

 2 priedas

**SUTIKIMAS DĖL ASMENS DUOMENŲ TVARKYMO**

\_\_\_\_\_\_\_\_\_\_\_\_\_\_\_\_\_\_\_\_

(Data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(vardas, pavardė, asmens tapatybę patvirtinančio dokumento numeris)

**sutinku,** kad Duomenų valdytojas – Molėtų rajono savivaldybės administracijos Kultūros ir švietimo skyrius (toliau – Skyrius), tvarkytų mano asmens duomenis **(pažymi duomenų subjektas)**:

**□** vardą, pavardę, pareigas, darbovietę – svarstyti mano galimybę gauti Metų kultūros darbuotojo premiją ir administruoti jos skyrimo procedūrą;

**□** telefono numerį, elektroninio pašto adresą – siųsti man pranešimus telefonu ir / ar elektroniniu paštu, siekiant prireikus suteikti ir (ar) gauti papildomos informacijos;

**□** vardą, pavardę, pareigas, darbovietę – paviešinti informaciją apie Metų kultūros darbuotojo premijos skyrimą man.

Mano asmens duomenys bus tvarkomi ir saugomi laikantis Lietuvos vyriausiojo archyvaro priimtų teisės aktų, reglamentuojančių dokumentų valdymą, reikalavimų nuo mano sutikimo gavimo momento.

**Suprantu**, kad turiu teisę atsisakyti nuo tokio duomenų tvarkymo, tokiu atveju suprantu, kad prarandu galimybę pretenduoti į Metų kultūros darbuotojo premiją.

Pažymi duomenų subjektas: **□ sutinku □ nesutinku**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė) (Parašas)

**Esu informuotas (-a)**, kad galiu bet kuriuo metu atšaukti duotą sutikimą.

**Taip pat esu informuotas (-a)**, kad vadovaujantis ES Bendrojo duomenų apsaugos reglamento (toliau – BDAR) 15, 16, 17, 21 straipsniuose įtvirtintomis asmens duomenų subjekto teisėmis ir nustatyta tvarka turiu teisę: 1) žinoti (būti informuotas) apie mano asmens duomenų tvarkymą; 2) susipažinti su savo asmens duomenimis ir kaip jie yra tvarkomi; 3) reikalauti sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant BDAR ir kitųasmens duomenų tvarkymą reglamentuojančių teisės aktų nuostatų; 4) nesutikti, kad būtų tvarkomi mano asmens duomenys.

***Asmens duomenys*** – bet kuri informacija, susijusi su fiziniu asmeniu – Duomenų subjektu, kurio tapatybė yra žinoma arba gali būti tiesiogiai ar netiesiogiai nustatyta, visų pirma, naudojant tokius identifikatorius kaip: vardas, pavardė, buvimo vietos duomenys, naudojant vieną iš jų ar kelis to fizinio asmens fizinės, fiziologinės, ekonominės, kultūrinės ar socialinės tapatybės požymius. Specialieji asmens duomenys susiję su asmens sveikata, etnine kilme ir kt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Molėtų rajono savivaldybės

 Metų kultūros darbuotojo vardo suteikimo

 ir premijos skyrimo nuostatų

 3 priedas

**NEŠALIŠKUMO DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_

(Data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, būdamas (-a)

(Vardas, pavardė)

Metų kultūros darbuotojo vardo suteikimo ir premijos skyrimo komisijos (toliau – Komisija) nariu (-e) ar Komisijos sekretoriumi (-e) **pasižadu**:

1. Savo pareigas atlikti objektyviai, dalykiškai, be išankstinio nusistatymo, vadovaudamasis (-si) įstatymų viršenybės, skaidrumo, nešališkumo, teisėtumo, sąžiningumo principais.

2. Informuoti Komisijos pirmininką apie galimą interesų konfliktą ir nusišalinti nuo dalyvavimo tolesnėje sprendimų priėmimo procedūroje.

**Esu informuotas (-a)**, kad, kilus šališkumo ar interesų konflikto grėsmei, galiu būti nušalintas (-a) nuo dalyvavimo tolesnėje procedūroje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pareigos komisijoje) (Parašas) (Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Molėtų rajono savivaldybės

 Metų kultūros darbuotojo vardo suteikimo

 ir premijos skyrimo nuostatų

 4 priedas

**KONFIDENCIALUMO PASIŽADĖJIMAS**

\_\_\_\_\_\_\_\_\_\_\_\_\_\_\_\_\_\_\_\_

(Data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, būdamas (-a)

(Vardas, pavardė)

Metų kultūros darbuotojo vardo suteikimo ir premijos skyrimo komisijos (toliau – Komisija) nariu (-e) ar Komisijos sekretoriumi (-e) **pasižadu**:

1. Saugoti ir tik Metų kultūros darbuotojo vardo suteikimo ir premijos skyrimo nuostatų nustatytais tikslais ir tvarka naudoti informaciją, kuri man taps žinoma, esant komisijos nariu (-e) ar komisijos sekretoriumi (-e).

2. Man patikėtus dokumentus, asmens duomenis ir kitus duomenis saugoti tokiu būdu, kad tretieji asmenys neturėtų galimybės su jais susipažinti ar jais pasinaudoti, neatskleisti tretiesiems asmenims informacijos, kuri man taps žinoma, esant komisijos nariu (-e) ar komisijos sekretoriumi (-e).

3. Nepasilikti jokių man pateiktų dokumentų kopijų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pareigos komisijoje) (Parašas) (Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_